ddrg/super_eurlex huggingface dataset:
Oikaistaan euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 7 päivänä heinäkuuta 1998 tehty Euroopan keskuspankin päätös EKP/1998/6, sellaisena kuin se on muutettuna 26 päivänä elokuuta 1999 tehdyllä päätöksellä EKP/1999/2 (EYVL L 258, 5.10.1999)



Virallinen lehti nro L 107 , 18/04/2001 s. 0028 - 0028



Oikaistaan euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 7 päivänä heinäkuuta 1998 tehty Euroopan keskuspankin päätös EKP/1998/6, sellaisena kuin se on muutettuna 26 päivänä elokuuta 1999 tehdyllä päätöksellä EKP/1999/2 (EKP/1999/2) (Euroopan yhteisöjen virallinen lehti L 258, 5. lokakuuta 1999) Liitteessä sivulla 31, 2 artiklan 3 kohdan ensimmäisessä lauseessa korvataan ilmaisu: "Seteliaiheen käyttäminen kokonaan tai osittain edellyttää lupaa;" seuraavasti: "Kaikissa muissa tapauksissa seteliaiheen käyttäminen kokonaan tai osittain edellyttää lupaa;"
1999/38/EY: Komission päätös, tehty 21 päivänä joulukuuta 1998, klassiseen sikaruttoon liittyvistä tietyistä suojatoimenpiteistä Saksassa tehdyn komission päätöksen 98/104/EY kumoamisesta (tiedoksiannettu numerolla K(1998) 4322) (ETA:n kannalta merkityksellinen teksti)



Virallinen lehti nro L 011 , 16/01/1999 s. 0046 - 0046



KOMISSION PÄÄTÖS, tehty 21 päivänä joulukuuta 1998, klassiseen sikaruttoon liittyvistä tietyistä suojatoimenpiteistä Saksassa tehdyn komission päätöksen 98/104/EY kumoamisesta (tiedoksiannettu numerolla K(1998) 4322) (ETA:n kannalta merkityksellinen teksti) (1999/38/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna neuvoston direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Saksassa on esiintynyt joukko klassisen sikaruton tautipesäkkeitä, Saksa on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti, tautitilanteen vuoksi klassiseen sikaruttoon liittyvistä tietyistä suojatoimenpiteistä Saksassa oli tarpeen tehdä komission päätös 98/104/EY (4), tämä päätös muutettiin päätöksellä 98/413/EY (5), taudin suotuisan kehityksen vuoksi päätös 98/104/EY on tarpeen kumota, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 98/104/EY. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava siitä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 29 (2) EYVL L 62, 15.3.1993, s. 49 (3) EYVL L 47, 21.2.1980, s. 11 (4) EYVL L 25, 31.1.1998, s. 98 (5) EYVL L 188, 2.7.1998, s. 44
1999/19/EY: Komission päätös, tehty 22 päivänä joulukuuta 1998, asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138 artiklan täytäntöönpanoa koskevasta Itävallan ohjelman hyväksymisestä tehdyn päätöksen 95/32/EY muuttamisesta kahdeksannen kerran (tiedoksiannettu numerolla K(1998) 4363) (Ainoastaan saksankielinen teksti on todistusvoimainen)



Virallinen lehti nro L 006 , 12/01/1999 s. 0020 - 0021



KOMISSION PÄÄTÖS, tehty 22 päivänä joulukuuta 1998, asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138 artiklan täytäntöönpanoa koskevasta Itävallan ohjelman hyväksymisestä tehdyn päätöksen 95/32/EY muuttamisesta kahdeksannen kerran (tiedoksiannettu numerolla K(1998) 4363) (Ainoastaan saksankielinen teksti on todistusvoimainen) (1999/19/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 138 artiklan, sekä katsoo, että Itävalta toimitti 8 päivänä marraskuuta 1994 liittymisasiakirjan 143 artiklan mukaisesti komissiolle tiedon Itävallan ohjelmasta liittymisasiakirjan 138 artiklan mukaisten tukien soveltamiseksi useiden tuotteiden osalta vuosina 1995-1999, tämä 16 päivänä joulukuuta 1994 päivätyllä kirjeellä muutettu ohjelma hyväksyttiin komission päätöksellä 95/32/EY (1), kyseistä päätöstä on muutettu päätöksillä 95/209/EY (2), 95/416/EY (3), 96/38/EY (4), 96/140/EY (5), 97/24/EY (6), 97/354/EY (7) ja 98/68/EY (8), Itävalta pyysi 1 päivänä joulukuuta 1998 päivätyllä kirjeellä komissiolta lupaa ohjelman muuttamiseen edelleen, Itävalta ehdottaa lihotusporsaiden, emakoiden ja tuotantovalvonnassa olevien emakoiden siirtymätuen vähentämisvauhdin tasaamista vuosina 1998 ja 1999; kyseisten tuotantoluokkien tukitasot ovat tällä hetkellä 15 prosenttia ja 0 prosenttia laskettuina vuoden 1995 alkuperäisistä arvoista; Itävalta esittää näiden määrien muuttamista 35 prosentiksi vuonna 1998 ja 30 prosentiksi vuonna 1999, ja kyseisen pyynnön katsotaan olevan liittymisasiakirjan 138 artiklan 4 kohdan toisen luetelmakohdan mukainen; kyseisessä luetelmakohdassa komission luvan edellytykseksi asetetaan sellaiset tarpeelliset mukautukset, jotka johtuvat hintatason kehityksestä yhteisössä, ON TEHNYT TÄMÄN PÄÄTÖKSEN: 1 artikla Muutetaan päätös 95/32/EY seuraavasti: korvataan liitteessä ne rivit, jotka koskevat luokkia "lihotusporsaat", "emakot", ja "tuotantovalvonnassa olevat emakot" seuraavasti: >TAULUKON PAIKKA> 2 artikla Tämä päätös on osoitettu Itävallan tasavallalle. Tehty Brysselissä 22 päivänä joulukuuta 1998. Komission puolesta Franz FISCHLER Komission jäsen (1) EYVL L 43, 25.2.1995, s. 53 (2) EYVL L 131, 15.6.1995, s. 34 (3) EYVL L 242, 11.10.1995, s. 21 (4) EYVL L 10, 13.1.1996, s. 46 (5) EYVL L 32, 10.2.1996, s. 33 (6) EYVL L 8, 11.1.1997, s. 27 (7) EYVL L 151, 10.6.1997, s. 43 (8) EYVL L 10, 16.1.1998, s. 36
1999/11/EY: Komission päätös, tehty 18 päivänä joulukuuta 1998, hedelmäkasvien lisäys- ja taimiaineistoa koskevien yhteisön vertailukohteiden ja -määritysten toteuttamisesta neuvoston direktiivin 92/34/ETY mukaisesti (tiedoksiannettu numerolla K(1998) 4258)



Virallinen lehti nro L 005 , 09/01/1999 s. 0083 - 0083



KOMISSION PÄÄTÖS, tehty 18 päivänä joulukuuta 1998, hedelmäkasvien lisäys- ja taimiaineistoa koskevien yhteisön vertailukohteiden ja -määritysten toteuttamisesta neuvoston direktiivin 92/34/ETY mukaisesti (tiedoksiannettu numerolla K(1998) 4258) (1999/11/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY (1), sellaisena kuin se on viimeksi muutettuna päätöksellä 97/110/EY (2), ja erityisesti sen 20 artiklan 2 kohdan, sekä katsoo, että mainitun direktiivin mukaisesti jäsenvaltioissa tutkitaan näytteitä vertailukokeilla tai tarvittaessa määrityksillä sen tarkistamiseksi, että direktiivissä mainittuihin sukuihin ja lajeihin kuuluvien hedelmäntuotantoon tarkoitettujen hedelmäkasvien lisäys- ja taimiaineistot täyttävät siinä esitetyt vaatimukset ja edellytykset, tämän vuoksi on erityisesti direktiivin täytäntöönpanon alkuvaiheessa tärkeää varmistaa, että kokeisiin ja määrityksiin osallistuvat näytteet edustavat asianmukaisella tavalla alkuperältään erilaista koko yhteisön tuotantoa ainakin tiettyjen valikoitujen lajikkeiden osalta, tämä perusteella kaudella 1998/2000 on toteutettava yhteisön vertailukokeita ja -määrityksiä Ribes spp. -suvun lisäys- ja taimiaineistolle, on tarpeen, että oikeiden johtopäätösten tekemiseksi kaikki jäsenvaltiot osallistuvat yhteisön vertailukokeisiin ja -määrityksiin, jos niiden alueella tavanomaisesti lisätään tai pidetään kaupan Ribes spp. -suvun lisäys- ja taimiaineistoa, kyseisiä yhteisön vertailukokeita ja -määrityksiä tehdään ensi sijassa näiden lajien lisäys- ja taimiaineiston tutkimuksessa käytettävien teknisten menetelmien yhdenmukaistamiseksi, ja tässä päätöksessä säädetyt toimenpiteet ovat hedelmänsukuisia ja -lajisia kasveja ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Ribes spp. -suvun lisäys- ja taimiaineistolle tehdään kauden 1998/2000 aikana yhteisön vertailukokeita ja -määrityksiä. 2. Kaikkien jäsenvaltioiden on osallistuttava yhteisön vertailukokeisiin ja -määrityksiin, jos niiden alueella tavanomaisesti lisätään tai pidetään kaupan Ribes spp. -suvun lisäys- ja taimiaineistoa. 2 artikla Yhteisön vertailukokeiden ja -määritysten toteuttamista sekä niiden tulosten arviointia koskevista yksityiskohtaisista järjestelyistä päättää hedelmänsukuisia ja -lajisia kasveja ja lisäysaineistoa käsittelevä pysyvä komitea. 3 artikla Tämä päätös on osoitettu kaikille jäsenvaltioille. Tehty Brysselissä 18 päivänä joulukuuta 1998. Komission puolesta Franz FISCHLER Komission jäsen (1) EYVL L 157, 10.6.1992, s. 10 (2) EYVL L 39, 8.2.1997, s. 22
1999/8/EY: Neuvoston päätös, tehty 31 päivänä joulukuuta 1998, talous- ja rahoituskomitean perussäännön hyväksymisestä



Virallinen lehti nro L 005 , 09/01/1999 s. 0071 - 0071



NEUVOSTON PÄÄTÖS, tehty 31 päivänä joulukuuta 1998, talous- ja rahoituskomitean perussäännön hyväksymisestä (1999/8/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 153 artiklan, ottaa huomioon komission lausunnon, sekä katsoo, että perustamissopimuksen 109 c artiklan 2 kohdan mukaisesti talous- ja rahoituskomitea perustetaan kolmannen vaiheen alkaessa, neuvosto teki 21 päivänä joulukuuta 1998 päätöksen talous- ja rahoituskomitean kokoonpanosta (1), palauttaa mieliin, että 16 päivänä kesäkuuta 1997 kokoontunut Eurooppa-neuvosto antoi päätöslauselman valuuttakurssimekanismin perustamisesta talous- ja rahaliiton kolmannessa vaiheessa (2), palauttaa mieliin, että 13 päivänä joulukuuta 1997 kokoontunut Eurooppa-neuvosto antoi päätöslauselman jäsenvaltioiden talouspolitiikan yhteensovittamisesta talous- ja rahaliiton kolmannessa vaiheessa sekä perustamissopimuksen 109 ja 109 b artiklasta (3), palauttaa mieliin, että kyseisissä päätöslauselmissa annetaan talous- ja rahoituskomitealle tietty tehtävä, ja katsoo näin ollen, että talous- ja rahoituskomitean perussääntö olisi vahvistettava, ON PÄÄTTÄNYT SEURAAVAA: 1 artikla Vahvistetaan talous- ja rahoituskomitean perussääntö. Perussäännön teksti on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Sitä noudatetaan 1 päivästä tammikuuta 1999. Tehty Brysselissä 31 päivänä joulukuuta 1998. Neuvoston puolesta R. EDLINGER Puheenjohtaja (1) EYVL L 358, 31.12.1998, s. 109 (2) EYVL C 236, 2.8.1997, s. 5 (3) EYVL C 35, 2.2.1998, s. 1
1999/1/EY: Komission päätös, tehty 14 päivänä joulukuuta 1998, naudanlihan pakollisen merkintäjärjestelmän soveltamisesta Suomessa (tiedoksiannettu numerolla K(1998) 4040) (Ainoastaan suomen- ja ruotsinkieliset tekstit ovat todistusvoimaiset)



Virallinen lehti nro L 001 , 05/01/1999 s. 0003 - 0004



KOMISSION PÄÄTÖS, tehty 14 päivänä joulukuuta 1998, naudanlihan pakollisen merkintäjärjestelmän soveltamisesta Suomessa (tiedoksiannettu numerolla K(1998) 4040) (Ainoastaan suomen- ja ruotsinkieliset tekstit ovat todistusvoimaiset) (1999/1/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97 (1), ja erityisesti sen 19 artiklan 5 kohdan, sekä katsoo, että asetuksen (EY) N:o 820/97 19 artiklan 4 kohdassa säädetään riittävän kehittyneen tunnistus- ja rekisteröintijärjestelmän omaavien jäsenvaltioiden mahdollisuudesta ottaa käyttöön alueellaan syntyneistä, kasvatetuista ja teurastetuista nautaeläimistä saadun lihan pakollinen merkintäjärjestelmä ennen 1 päivää tammikuuta 2000, ja Suomi on hakenut komission hyväksyntää naudanlihan pakolliselle merkintäjärjestelmälle kyseisen artiklan 5 kohdan mukaisesti; Suomi on osoittanut omaavansa riittävän kehittyneen nautaeläinten tunnistus- ja rekisteröintijärjestelmän, ON TEHNYT TÄMÄN PÄÄTÖKSEN: 1 artikla Hyväksytään Suomen alueella syntyneistä, kasvatetuista ja teurastetuista nautaeläimistä saadun lihan pakollisen merkintäjärjestelmän käyttöönottoa koskeva Suomen hakemus, josta on tiivistelmä liitteessä, neuvoston asetuksen (EY) N:o 820/97 19 artiklan 5 kohdan mukaisesti. 2 artikla Tämä päätös on osoitettu Suomen tasavallalle. Tehty Brysselissä 14 päivänä joulukuuta 1998. Komission puolesta Franz FISCHLER Komission jäsen (1) EYVL L 117, 7.5.1997, s. 1 LIITE 1. Merkitseminen teurastamossa Suomalaista alkuperää olevien nautaeläinten ruhoissa ja ruhon osissa on oltava merkintä, jossa on tekstin "suomalaista naudanlihaa" lisäksi teurastuspäivämäärä ja eläimen syntymätunnus. 2. Merkitseminen leikkaamossa Jos suomalaista alkuperää oleva naudanliha leikataan, jauhetaan tai pakataan lihanjalostuslaitoksessa, lihaan tai sen kääreeseen tai pakkaukseen tai lihaan kiinnitettäviin merkintöihin on merkittävä teksti "suomalaista naudanlihaa" sekä erätunnus. 3. Merkitseminen vähittäiskaupassa Lihaan tai sen kääreeseen tai pakkaukseen tai lihaan kiinnitettäviin merkintöihin on merkittävä teksti "suomalaista naudanlihaa" sekä erätunnus. Merkintä "suomalaista naudanlihaa" on asetettava kaiken pakkaamattomana myytävän lihan läheisyyteen.
1999/2/EY: Komission päätös, tehty 15 päivänä joulukuuta 1998, Turkista peräisin olevia tai sieltä tulevia simpukoita ja kalastustuotteita koskevista tietyistä suojatoimenpiteistä tehdyn päätöksen 98/407/EY muuttamisesta (tiedoksiannettu numerolla K(1998) 4108) (ETA:n kannalta merkityksellinen teksti)



Virallinen lehti nro L 001 , 05/01/1999 s. 0005 - 0005



KOMISSION PÄÄTÖS, tehty 15 päivänä joulukuuta 1998, Turkista peräisin olevia tai sieltä tulevia simpukoita ja kalastustuotteita koskevista tietyistä suojatoimenpiteistä tehdyn päätöksen 98/407/EY muuttamisesta (tiedoksiannettu numerolla K(1998) 4108) (ETA:n kannalta merkityksellinen teksti) (1999/2/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että komissio teki Turkista peräisin olevia tai sieltä tulevia simpukoita ja kalastustuotteita koskevista tietyistä suojatoimenpiteistä päätöksen 98/407/EY (3) Turkkiin tehdyn tarkastuskäynnin tulosten perusteella, Turkin viranomaisten esittämät suojatoimenpiteet ja terveystakeet ovat riittäviä, jotta Turkista tapahtuva kalastustuotteiden tuonti voidaan aloittaa uudelleen, sen sijaan Turkin viranomaisten esittämät terveystakeet eivät ole riittäviä, jotta Turkista peräisin olevien tai sieltä tulevien simpukoiden tuonti missä tahansa muodossa voitaisiin aloittaa uudelleen, näin ollen päätöstä 98/407/EY olisi muutettava, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/407/EY seuraavasti: 1) Korvataan 1 artikla seuraavasti: "1 artikla Tätä päätöstä sovelletaan Turkista peräisin oleviin tai sieltä tuleviin simpukoihin, piikkinahkaisiin, vaippaeläimiin ja merikotiloihin." 2) Korvataan 2 artikla seuraavasti: "2 artikla Jäsenvaltioiden on kiellettävä Turkista peräisin olevien tai sieltä tulevien simpukoiden, piikkinahkaisten, vaippaeläinten ja merikotiloiden tuonti kaikissa muodoissa." 3) Kumotaan 3, 4, 5, 7, 8 ja 9 artikla. 4) Päätöksen 6 artiklasta tulee 3 artikla. 2 artikla Jäsenvaltioiden on muutettava Turkista tapahtuvaan tuontiin soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tätä päätöstä tarkastellaan uudelleen Turkin esittämien takeiden perusteella. 4 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1998. Komission puolesta Franz FISCHLER Komission jäsen (1) EYVL L 373, 31.12.1990, s. 1 (2) EYVL L 162, 1.7.1996, s. 1 (3) EYVL L 180, 24.6.1998, s. 15
Neuvoston päätös, tehty 18 päivänä tammikuuta 1999, kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, tehdyn päätöksen 94/942/YUTP muuttamisesta



Virallinen lehti nro L 018 , 23/01/1999 s. 0001 - 0002



NEUVOSTON PÄÄTÖS, tehty 18 päivänä tammikuuta 1999, kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, tehdyn päätöksen 94/942/YUTP muuttamisesta (1999/54/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, ottaa huomioon Lissabonissa 26 ja 27 päivänä kesäkuuta 1992 pidetyn Eurooppa-neuvoston antamat yleiset suuntaviivat, ottaa huomioon päätöksen 94/942/YUTP (1), sekä katsoo, että edellä mainitun päätöksen liitteen I päivittämisestä tehdyn päätöksen 98/106/YUTP (2) johdosta myös päätöksen liite V on päivitettävä, ON PÄÄTTÄNYT SEURAAVAA: 1 artikla Muutetaan päätöksen 94/942/YUTP liitteessä V oleva luettelo, johon viitataan kyseisen päätöksen 6 artiklassa ja kaksikäyttötuotteiden vientiä koskevan yhteisön valvontajärjestelmän käyttöön ottamisesta 19 päivänä joulukuuta 1994 annetun neuvoston asetuksen (EY) N:o 3381/94 (3) 20 artiklan 1 kohdassa, seuraavasti: - korvataan 8 päivästä maaliskuuta 1998 nimikkeitä 0C004-0C201 vastaava taulukko seuraavasti: >TAULUKON PAIKKA> - korvataan kolmannestakymmenennestä päivästä sen jälkeen, kun tämä päätös on tullut voimaan, nimikkeitä 0C004-0C201 vastaava taulukko seuraavasti: >TAULUKON PAIKKA> 2 artikla Tämä päätös julkaistaan virallisessa lehdessä. 3 artikla Tämä päätös tulee voimaan päivänä, jona se julkaistaan. Edellä 1 artiklan ensimmäistä luetelmakohtaa sovelletaan 8 päivästä maaliskuuta 1998 ja 1 artiklan toista luetelmakohtaa kolmannestakymmenennestä päivästä sen jälkeen, kun se on julkaistu. Tehty Brysselissä 18 päivänä tammikuuta 1999. Neuvoston puolesta O. LAFONTAINE Puheenjohtaja (1) EYVL L 367, 31.12.1994, s. 8, päätös sellaisena kuin se on viimeksi muutettuna päätöksellä 98/232/YUTP (EYVL L 92, 25.3.1998, s. 1). (2) EYVL L 32, 6.2.1998, s. 1 (3) EYVL L 367, 31.12.1994, s. 1, asetus sellaisena kuin se on muutettuna asetuksella (EY) N:o 837/95 (EYVL L 90, 21.4.1995, s. 1).
1999/49/EY: Komission päätös, tehty 11 päivänä tammikuuta 1999, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 a kohdassa tarkoitetun voimassaoloajan jatkamisesta (tiedoksiannettu numerolla K(1998) 4561)



Virallinen lehti nro L 016 , 21/01/1999 s. 0030 - 0030



KOMISSION PÄÄTÖS, tehty 11 päivänä tammikuuta 1999, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 a kohdassa tarkoitetun voimassaoloajan jatkamisesta (tiedoksiannettu numerolla K(1998) 4561) (1999/49/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (1), sellaisena kuin se on viimeksi muutettuna komission päätöksellä 98/111/EY (2), ja erityisesti sen 15 artiklan 2 a kohdan, sekä katsoo, että tietyistä päivämääristä alkaen jäsenvaltiot eivät periaatteessa enää saa itse määritellä kolmansissa maissa korjattujen siemenperunoiden vastaavuutta yhteisössä korjattujen ja kyseisen direktiivin mukaisten siemenperunoiden kanssa, koska työtä yhteisön vastaavuuden määrittelemiseksi kaikkien asianomaisten kolmansien maiden osalta ei kuitenkaan ole saatettu päätökseen, direktiivin 15 artiklan 2 a kohdassa annetaan jäsenvaltioille lupa jatkaa jo tekemiensä päätösten voimassaoloaikaa 31 päivään maaliskuuta 1998 tiettyjen kolmansien maiden osalta, joita yhteisön vastaavuus ei koske, kyseistä työtä ei ole vieläkään saatu päätökseen, lupaa voi pidentää ainoastaan neuvoston direktiivissä 77/93/ETY (3), sellaisena kuin se on viimeksi muutettuna komission direktiivillä 98/2/EY (4), vahvistettujen kasvien terveyttä koskevien yhteisten sääntöjen nojalla jäsenvaltioille kuuluvien velvoitteiden mukaisesti, komission päätöksessä 1999/50/EY (5) sallitaan 31 päivään maaliskuuta 1999 asti tiettyjen jäsenvaltioiden Kanadasta peräisin olevien siemenperunoiden osalta hyväksymät poikkeukset tietyistä direktiivin 77/93/ETY säännöksistä, jäsenvaltioille 15 artiklan 2 a kohdassa annettua lupaa olisi jatkettava vastaavasti, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 66/403/ETY 15 artiklan 2 a kohdassa päivämäärä "31 päivään maaliskuuta 1998" päivämäärällä "31 päivään maaliskuuta 1999". 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä tammikuuta 1999. Komission puolesta Franz FISCHLER Komission jäsen (1) EYVL 125, 11.7.1966, s. 2320/66 (2) EYVL L 28, 4.2.1998, s. 42 (3) EYVL L 26, 31.1.1977, s. 20 (4) EYVL L 15, 21.1.1998, s. 34 (5) Ks. tämän virallisen lehden sivu 31